Euroopa Liidu Teataja L 327 , 18/11/1987 Lk 0007 - 0008

Soomekeelne eriväljaanne: Peatükk 3 Köide 24 Lk 0182

Rootsikeelne eriväljaanne: Peatükk 3 Köide 24 Lk 0182



Komisjoni määrus (EMÜ) nr 3434/87, 17. november 1987, millega muudetakse määrust (EMÜ) nr 2973/79 ja (EMÜ) nr 2377/80 seoses veise- ja vasikaliha teatava impordi- ja ekspordikorraga EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 467/87, [2] eriti selle artikli 15 lõiget 2, võttes arvesse nõukogu 20. detsembri 1979. aasta määrust (EMÜ) nr 2931/79 eksporditoetuse andmise kohta põllumajandussaadustele ja -toodetele, mille suhtes võib kolmandas riigis kohaldada impordi erirežiimi, [3] eriti selle artikli 1 lõiget 2, ning arvestades, et: komisjoni 21. detsembri 1979. aasta määruses (EMÜ) nr 2973/79 (millega kehtestatakse üksikasjalikud rakenduseeskirjad eksporditoetuse andmiseks veise- ja vasikalihatoodetele, mille suhtes võib kolmandas riigis kohaldada impordi erirežiimi, [4] viimati muudetud määrusega (EMÜ) nr 3582/81 [5]) ja komisjoni 4. septembri 1980. aasta määruses (EMÜ) nr 2377/80 (veise- ja vasikalihasektori impordi- ja ekspordilitsentside süsteemi kohaldamise üksikasjalike erieeskirjade kohta, [6] viimati muudetud määrusega (EMÜ) nr 520/87 [7]) nähakse teatavate veise- ja vasikalihatoodete puhul ette meetmed Ameerika Ühendriikidesse eksporditava kvoodi ning Ameerika Ühendriikidest ja Kanadast imporditava kvoodi kohaldamiseks; kogemused on näidanud, et kõnealuseid meetmeid on soovitatav muuta kvartalil põhineva haldussüsteemi kehtestamisega, nii et kvartali jooksul kasutamata kogused kantakse üle järgmisse kvartalisse; kogemused seoses impordikorraga on näidanud, et tuleks suurendada tagatise summat ja määrata kindlaks ettevõtjad, kes võivad kõnealuse korra raames taotleda impordilitsentse; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2973/79 artikli 1 lõike 1 teine lõik asendatakse järgmisega: "Igas kvartalis kasutatav kogus on 1250 tonni, millele teises, kolmandas ja neljandas kvartalis lisandub eelmises kvartalis kasutamata jäänud kogus vastavalt määruse (EMÜ) nr 2377/80 artikli 15 lõike 6 punktile c." Artikkel 2 Määrust (EMÜ) nr 2377/80 muudetakse järgmiselt. 1. Artikli 6 lõige 1 asendatakse järgmisega: "1. Impordimaksu eelneva kinnitusega impordilitsentside ja artiklis 12 osutatud impordilitsentside tagatis on 10 eküüd 100 kilogrammi netomassi kohta." 2. Artikli 12 lõike 1 punkt a asendatakse järgmisega: "a) ühe taotleja esitatud litsentsitaotlus või -taotlused käsitlevad üldkogust, mis vastab vähemalt viiele tonnile lihale tootemassi järgi ja ei ületa taotlus(t)e esitamise kvartalis kõnealuse korra alusel saadaolevat kogust." 3. Artikli 12 lõikele 1 lisatakse järgmine tekst: "d) taotleja peab olema füüsiline või juriidiline isik, kes on taotluse esitamise ajaks tegelenud veise- ja vasikalihasektoris vähemalt 12 kuud kauplemisega liikmesriikide vahel või kauplemisega kolmandate riikidega ning kelle nimi on kantud mõne liikmesriigi ametlikku registrisse." 4. Artiklile 12 lisatakse järgmine lõige: "3. Igas kvartalis lõikes 1 osutatud korra alusel kasutatav kogus on 25 % üldkogusest, millele teises, kolmandas ja neljandas kvartalis lisandub eelmises kvartalis kasutamata jäänud kogus vastavalt artikli 15 lõike 6 punktile d." 5. Artikli 15 lõike 1 punkt b asendatakse järgmisega: "b) artikli 13 alusel esitatud taotlused iga kuu esimese 10 päeva jooksul;". 6. Artikli 15 lõikele 1 lisatakse järgmine tekst: "d) artikli 12 alusel esitatud taotlused iga kvartali esimese 10 päeva jooksul." 7. Artikli 15 lõike 2 punktis b asendatakse sõnad "vastavalt artiklitele 9–11" sõnadega "vastavalt artiklitele 9–12". 8. Artikli 15 lõike 4 punktile e lisatakse järgmine tekst: "Sellises teates peab olema märgitud taotlejate loetelu ja päritoluriigid." 9. Artikli 15 lõike 5 punkt b asendatakse järgmisega: "b) artikli 13 kohaselt väljaantud litsentsid iga kuu 21. päeval;" 10. Artikli 15 lõikele 5 lisatakse järgmine tekst: "d) artikli 12 kohaselt väljaantud litsentsid iga kvartali 21. päeval." 11. Artikli 15 lõike 6 punktile c lisatakse järgmine tekst: "Kui üldkogus, mille kohta litsentsitaotlused on esitatud, on saadaolevast kogusest väiksem, arvutab komisjon järelejäänud koguse, mis lisatakse järgmises kvartalis saadaolevale kogusele." 12. Artikli 15 lõike 6 punkti d viimane lause asendatakse järgmisega: "Kui üldkogus, mille kohta litsentsitaotlused on esitatud, on saadaolevast kogusest väiksem, arvutab komisjon järelejäänud koguse, mis lisatakse järgmises kvartalis saadaolevale kogusele." Artikkel 3 Käesolev määrus jõustub 1. jaanuaril 1988. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. november 1987 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 48, 17.2.1987, lk 1. [3] EÜT L 334, 28.12.1979, lk 44. [4] EÜT L 336, 29.12.1979, lk 44. [5] EÜT L 359, 15.12.1981, lk 14. [6] EÜT L 241, 13.9.1980, lk 5. [7] EÜT L 52, 21.2.1987, lk 13. --------------------------------------------------